# name
Pronòstic de les pròtesis fixes en pacients amb malaltia periodontal

# metadata.dc.description[].value
Treball Final de Grau d'Odontologia, Facultat d'Odontologia, Universitat de Barcelona, Any: 2014, Director: Raúl Ayuso Montero

# metadata.dc.description.abstract[].value
Objectius: Els objectius d’aquesta revisió narrativa són conèixer les dades disponibles a la literatura sobre el pronòstic de les restauracions protèsiques fixes en pacients periodontals, veure quins canvis es produeixen a nivell periodontal en presència d’una pròtesi fixa i saber quines consideracions hem de tenir a l’hora de rehabilitar protèticament a un pacient periodontal per evitar efectes adversos sobre els teixits de suport.
Materials i mètodes: La recerca d’articles es va dur a terme utilitzant Medline/Pubmed com a base de dades i mitjançant les següents combinacions de paraules: “fixed dental prosthesis AND prognosis”, “fixed dental prosthesis AND periodontal disease”, “fixed dental prosthesis AND periodontal changes”, “finish lines AND periodontal disease”.
Resultats: Dels articles trobats, dinou van ser seleccionats, ja que es relacionaven directament amb els objectius i van ser classificats en dues taules segons aquests. Dels relacionats amb el pronòstic, cinc són retrospectius, quatre prospectius, un és una revisió sistemàtica i un altre, un cas clínic. Dels relacionats amb la influència de la pròtesi sobre el periodont, sis són retrospectius, un és prospectiu i un altre és una revisió sistemàtica. Tots ells atorguen a la present una evidència científica de tipus “IIa”.
Conclusions: El pronòstic de les pròtesis fixes sobre dents periodontals és favorable i amb taxes de supervivència al voltant del 80 – 99% als 10 anys. Per a la majoria d’autors, malgrat sí estan associades a uns majors nivells d’inflamació gingival, no suposen un factor de risc per a una acceleració en la pèrdua òssia. Algunes de les consideracions a l’hora de confeccionar la pròtesi fixa són tallar de forma paral·lela i amb marges supragingivals, evitar les extensions (respectant sempre la llei d’Ante) i considerar la ferulització en cas de mobilitat dels pilars.

# metadata.dc.source[].value
Treballs Finals de Grau (TFG) - Odontologia

# metadata.dc.title[].value
Pronòstic de les pròtesis fixes en pacients amb malaltia periodontal